MIZORAM CALENDAR 2025 ATAN THLALAK THEHLUH THEIH,"1042/2024-2025 Aizawl, the 3rd July 2024 : Information & Public Relations Department chuan Mizoram Calendar 2025 a tarlan turin, thlalak lama tui mi a duh apiang tan Mizoram hlim thla lanna thlalak mawi leh hlutawm an lak te thehlut turin a sawm. Thlalak hi RAW format a thehluh tur a ni a. RAW a thla la thei lo tan original jpeg image of TIFF-a thehluh tur a ni a. Thlalak khawih danglam (edit) chu pawm a ni dawn lova. Thlalak te hi August ni 16, 2024 thleng Directorate of Information and Public Relations Department, Treasury Square ah thehluh theih a ni a. Department e-mail diprmizoram@gmail.com ah pawh thlalak te hi thawn theih a ni bawk a, Thlalak thehluttute hian Thlalak hming (Caption), thla latu Hming, Khua, Veng leh Phone no. an tarlang ngei ngei tur a ni.",Dated: 3 rd Jul 24 10:56 AM,https://dipr.mizoram.gov.in/post/mizoram-calendar-2025-atan-thlalak-thehluh-theih